Bichon frisé

***Bichon frisé***, ***bichon'' keriting''', atau ***bichon* berbulu keriting*' ialah satu baka anjing mainan kecil Perancis-Belgium daripada jenis *[[bichon]]*. Ia diiktiraf oleh Société Centrale Canine pada tahun 1933 dan oleh Persekutuan Kinologi Antarabangsa pada tahun 1959.

## Etimologi
Perkataan bahasa Perancis *bichon* berasal daripada *bichon* bahasa Perancis Tengah ("anjing kecil"), diminutif bagi *biche* bahasa Perancis Kuno ("anjing betina", seasal dengan *bitch* bahasa Inggeris), daripada *bicce* bahasa Inggeris Kuno, dan berkaitan dengan perkataan lain bahasa-bahasa Jermanik dengan maksud sama, termasuk *bikkja* bahasa Norse Kuno, dan *Betze* bahasa Jerman. Sesetengah pihak berspekulasi bahawa asal usul *bichon* ialah hasil daripada aferesis, atau penyingkatan, bagi perkataan *barbichon* ("pudel kecil"), terbitan daripada *barbiche* ("anjing kasar dan berjumbai"); walau bagaimanapun, ini bermungkinan mustahil, kerana perkataan *bichon* (ternyata pada tahun 1588) adalah lebih tua daripada *barbichon* (ternyata pada tahun 1694). Nama untuk baka ini, *bichon frisé*, diterbitkan daripada *bichon à poil frisé* bahasa Perancis yang memaksudkan "anjing kecil berbulu keriting".

## Sejarah

Anjing-anjing itu menemukan kejayaan awal di Sepanyol dan pelaut Sepanyol pada umumnya dipercayai memperkenalkan baka awal ke Tenerife di Kepulauan Canaria. Perkaitannya dengan kebangsawanan Eropah bermula pada abad ke-13 dengan kemasukan ke pekarangan istana diraja Sepanyol, Itali, dan Perancis. Pada abad ke-14, pelayar Itali menemukan anjing-anjing itu semula dalam pelayaran mereka dan dikreditkan kerana pemulangannya ke Eropah benua.

*Bichon à poil frisé* diiktiraf oleh Société Centrale Canine pada tahun 1933. Ia diiktiraf secara muktamad oleh Persekutuan Kinologi Antarabangsa pada Oktober 1959.

Sesetengah anjing ini dibawa ke Amerika Syarikat pada tahun 1955 dan ke United Kingdom pada tahun 1973.

## Penampilan
*Bichon frisé* ialah anjing kecil yang berdiri setinggi  pada paras kelasa dan berukuran seberat hampir-hampir , beratnya berbeza-beza secara berperkadaran dengan ketinggian. Tengkoraknya agak rata, tetapi mungkin kelihatan membulat; muncungnya menirus hanya sedikit dan ukurannya dua perlima panjang kepala. Hidungnya hitam dan matanya gelap dan bulat.

Lapis bulunya mempunyai keriting halus dalam bentuk pilin atau skru gabus dengan lapis bulu bawah lembut tebal. Pada kepala *bichon frisé*, lapis bulunya biasanya digayakan dalam bentuk sfera, yang menyerupai bulan purnama. Lapis bulunya sentiasa putih metah; hanya pada anjing yang berusia kurang daripada setahun mungkin lapis bulunya mempunyai sedikit sentuhan kuning air yang mencakupi tidak lebih daripada 10% luas tubuh. Kepala dan tungkai berperkadaran dari segi saiz dengan tubuh.

## Kesihatan
Sebuah kajian United Kingdom tahun 2024 mendapati jangka hayat sebanyak 12.5 tahun untuk baka ini berbanding dengan purata 12.7 tahun untuk baka tulen dan 12 tahun untuk baka silang.

Sebuah kajian Amerika yang meneliti anemia hemolisis berantarakan imun mendapati predisposisi terhadap keadaan ini pada *bichon frisé*, dengan 9% daripada jumlah kes yang berpunca daripada baka ini walaupun membentuk 2% daripada populasi kawalan.

Sebuah kajian di United Kingdom mendapati bahawa *bichon frisé* adalah cenderung terhadap penyakit pundi hempedu (tidak termasuk mukosele pundi hempedu). *Bichon frisé* didapati 9.26 kali lebih berkemungkinan menghidap penyakit pundi hempedu bukan mukosele berbanding dengan anjing lain.


Toby the Bichon Frisé.jpg|Gaya potongan bulu anjing peliharaan
Honey Dreams Dancer & Sahra.jpg|Gaya potongan bulu anjing pertunjukan
16yearoldbichonfrise (cropped).jpg|Pada usia enam belas tahun


## Catatan

## Rujukan